google/wiki40b huggingface dataset:
अनंत चतुर्दशी

हिन्दू धर्म में महत्व

इस दिन अनन्त भगवान की पूजा करके संकटों से रक्षा करने वाला अनन्तसूत्रबांधा जाता है। कहा जाता है कि जब पाण्डव जुएमें अपना सारा राज-पाट हारकर वन में कष्ट भोग रहे थे, तब भगवान श्रीकृष्ण ने उन्हें अनन्तचतुर्दशीका व्रत करने की सलाह दी थी। धर्मराज युधिष्ठिर ने अपने भाइयों तथा द्रौपदीके साथ पूरे विधि-विधान से यह व्रत किया तथा अनन्तसूत्रधारण किया। अनन्तचतुर्दशी-व्रतके प्रभाव से पाण्डव सब संकटों से मुक्त हो गए।

कथा

एक दिन कौण्डिन्य मुनि की दृष्टि अपनी पत्नी के बाएं हाथ में बंधे अनन्तसूत्रपर पडी, जिसे देखकर वह भ्रमित हो गए और उन्होंने पूछा-क्या तुमने मुझे वश में करने के लिए यह सूत्र बांधा है? शीला ने विनम्रतापूर्वक उत्तर दिया-जी नहीं, यह अनंत भगवान का पवित्र सूत्र है। परंतु ऐश्वर्य के मद में अंधे हो चुके कौण्डिन्यने अपनी पत्नी की सही बात को भी गलत समझा और अनन्तसूत्रको जादू-मंतर वाला वशीकरण करने का डोरा समझकर तोड दिया तथा उसे आग में डालकर जला दिया। इस जघन्य कर्म का परिणाम भी शीघ्र ही सामने आ गया। उनकी सारी संपत्ति नष्ट हो गई। दीन-हीन स्थिति में जीवन-यापन करने में विवश हो जाने पर कौण्डिन्यऋषि ने अपने अपराध का प्रायश्चित करने का निर्णय लिया। वे अनन्त भगवान से क्षमा मांगने हेतु वन में चले गए। उन्हें रास्ते में जो मिलता वे उससे अनन्तदेवका पता पूछते जाते थे। बहुत खोजने पर भी कौण्डिन्यमुनि को जब अनन्त भगवान का साक्षात्कार नहीं हुआ, तब वे निराश होकर प्राण त्यागने को उद्यत हुए। तभी एक वृद्ध ब्राह्मण ने आकर उन्हें आत्महत्या करने से रोक दिया और एक गुफामें ले जाकर चतुर्भुजअनन्तदेवका दर्शन कराया।
भगवान ने मुनि से कहा-तुमने जो अनन्तसूत्रका तिरस्कार किया है, यह सब उसी का फल है। इसके प्रायश्चित हेतु तुम चौदह वर्ष तक निरंतर अनन्त-व्रत का पालन करो। इस व्रत का अनुष्ठान पूरा हो जाने पर तुम्हारी नष्ट हुई सम्पत्ति तुम्हें पुन:प्राप्त हो जाएगी और तुम पूर्ववत् सुखी-समृद्ध हो जाओगे। कौण्डिन्यमुनिने इस आज्ञा को सहर्ष स्वीकार कर लिया। भगवान ने आगे कहा-जीव अपने पूर्ववत् दुष्कर्मोका फल ही दुर्गति के रूप में भोगता है। मनुष्य जन्म-जन्मांतर के पातकों के कारण अनेक कष्ट पाता है। अनन्त-व्रत के सविधि पालन से पाप नष्ट होते हैं तथा सुख-शांति प्राप्त होती है। कौण्डिन्यमुनि ने चौदह वर्ष तक अनन्त-व्रत का नियमपूर्वक पालन करके खोई हुई समृद्धि को पुन:प्राप्त कर लिया।

जैन धर्म में महत्व

अनंत चतुर्दशी या अनंत चौदस जैन धर्मावलंबियों के लिए सबसे पवित्र तिथि है। यह मुख्य जैन त्यौहार, पर्यूषण पर्व का आख़री दिन होता है।
शोनाली बोस

प्रारंभिक जीवन

शोनाली कलकत्ता से है और मुंबई और दिल्ली में पली है। वह मिरांडा हाउस कॉलेज में अपने छात्र दिनों से ही एक कार्यकर्ता थी।  उस ने कला स्नातक की डिग्री दिल्ली विश्वविद्यालय से और राजनीतिक विज्ञान में मास्टर डिग्री कोलंबिया विश्वविद्यालय, न्यूयॉर्क से ली। वह स्कूल और कॉलेज के ज़माने में थिएटर में एक अभिनेता के रूप में काम करती रही। कार्यकर्ता मालिनी चिब उसकी कज़न है, जिस पर उसने ड्रामा फिल्म मार्गरिटा विद अ स्ट्रॉ (2014) का निर्माण किया।
देवेन्द्र स्वरूप

देवेन्द्र स्वरूप (जन्म: 30 मार्च 1926 - निधन : 14 जनवरी, 2019, दिल्ली) राष्ट्रीय स्वयंसेवक संघ के पूर्व प्रचारक, पाञ्चजन्य (पत्र) के पूर्व सम्पादक, भारतीय इतिहास तथा संस्कृति के गहन अध्येता है। 88 वर्ष की आयु में वे आज भी पूर्ण रूप से सक्रिय रहते हुए राष्ट्रवादी पत्रकारिता के लिये समर्पित हैं। जीवन में सादगी और विचारधारा से क्रान्तिकारी सोच के कारण उन्हें मीडिया में विशेष रूप से जाना जाता है।
पाञ्चजन्य, मंथन और नवभारत टाइम्स में समय-समय पर विभिन्न विषयों पर लिखे गये लेखों की पुस्तक माला का लोकार्पण भारत के पूर्व प्रधानमन्त्री अटल बिहारी वाजपेयी ने किया।

संक्षिप्त परिचय

ब्रिटिश राज में 30 मार्च 1926 को तत्कालीन संयुक्त प्रान्त आगरा व अवध के मुरादाबाद जिले में काँठ नामक कस्बे में जन्मे देवेन्द्र स्वरूप के माता-पिता दोनों ही स्वतन्त्रता आन्दोलन में सक्रिय रूप से काम कर रहे थे जिसके कारण उन्हें पहले दसवीं फिर बारहवीं कक्षा में विद्यालय से निष्कासित किया गया। वकौल देवेन्द्र स्वरूप उस समय पूरे देश में स्वतन्त्रता की लहर चल रही थी अत: वे भी उसमें शामिल हो गये। लेकिन कुछ समय बाद उन्हें परीक्षा देने की अनुमति मिल गयी।
काशी हिन्दू विश्वविद्यालय से सन् 1947 में बी॰एससी॰ किया। उसके बाद वे सन् 1947 में संघ के पूर्णकालिक प्रचारक हो गये। अगले वर्ष जब संघ पर प्रतिबन्ध लगा तो उन्हें गिरफ़्तार करके गाजीपुर जेल में रक्खा गया। 1948 में जब संघ ने प्रतिबन्ध के विरोध में सत्याग्रह शुरू किया और अटल जी भूमिगत (अण्डरग्राउण्ड) हो गये तो उन्होंने काशी से शुरू की गयी पत्रिका चेतना के सम्पादन का दायित्व सम्हाला।
1961 में लखनऊ विश्वविद्यालय से इतिहास विषय में .एम॰ए॰ किया। उसके पश्चात् प्राचीन भारत में राष्ट्रीय एकता की प्रक्रिया विषय पर पीएच॰डी॰ की। सन् 1961 में उन्होंने संघ से अनुमति लेकर विवाह कर लिया और 1964 में वे दिल्ली आ गये। आजकल पूर्वी दिल्ली के मयूर विहार (फेज-वन) में रह रहे हैं।
1968 में पाञ्चजन्य लखनऊ से दिल्ली स्थानान्तरित हो गया। संघ के आदेश पर उन्होंने कुछ वर्षों तक पाञ्चजन्य का सम्पादन किया। अपने परिवार के साथ रहते हुए चेतना, राष्ट्रधर्म, पाञ्चजन्य, मंथन और नवभारत टाइम्स में समय-समय पर विभिन्न विषयों पर अब भी लेख लिखते रहते हैं।
मुकुन्दराज

मुकुंदराज (जीवनकाल: १२वीं शताब्दी) मराठी भाषा के आदिकवि थे। वे नाथ सम्प्रदाय के सन्त थे तथा आदि शंकराचार्य के अद्वैत मत के अनुयायी थे। उन्होने 'विवेक सिन्धु' तथा 'परामृत' नामक ग्रन्थों की रचना की।
उनका जन्म वर्तमान समय के बीड जिला के आंबेजोगाई में हुआ था।
उदयपोल (उदयपुर)

उदयपोल राजस्थान राज्य के उदयपुर शहर में एक इलाका है। यह उदयपुर शहरी रेलवे स्टेशन और उदयपुर शहरी बस डिपो के अंतर्गत आता है।

सामान्य जानकारी

उदयपुर पूर्व में शहरी दीवार से घिरा हुआ था जिसे परकोटा भी कहते हैं जो कि  सात दरवाजे थे जिसमें चांदपोल दरवाजा भी एक था इनके अलावा हाथीपोल ,उदयपोल ,सूरजपोल ,और दिल्ली दरवाजा ,यह वर्तमान में एक शहर के रूप में विद्यमान है।
मल

मल (Feces, faeces, or fæces) वह वर्ज्य पदार्थ (waste product) है जिसे जानवर अपने पाचन नली से मलद्वार के रास्ते निकलते हैं।
माण्ट्वीडियो सम्मेलन

हस्ताक्षरी

The states that signed this convention are: Honduras, United States of America, El Salvador, Dominican Republic, Haiti, Argentina, Venezuela, Uruguay, Paraguay, Mexico, Panama, Guatemala, Brazil, Ecuador, Nicaragua, Colombia, Chile, Peru, Cuba. However, as a restatement of customary international law, the Montevideo Convention merely codified existing legal norms and its principles therefore do not apply merely to the signatories, but to all subjects of international law as a whole.
The European Union, in the principal statement of its Badinter Committee, follows the Montevideo Convention in its definition of a state: by having a territory, a population, and a political authority. The committee also found that the existence of states was a question of fact, while the recognition by other states was purely declaratory and not a determinative factor of statehood.
Switzerland, although not a member of the European Union, adheres to the same principle, stating that "neither a political unit needs to be recognized to become a state, nor does a state have the obligation to recognize another one. At the same time, neither recognition is enough to create a state, nor does its absence abolish it."
यूजेन (सवाय का)

यूजेन (अंग्रेजी:Prince Eugene of Savoy, फ्रांसीसी: François-Eugène de Savoie, इतालवी: Principe Eugenio di Savoia-Carignano, जर्मन: Prinz Eugen von Savoyen; 18 अक्टूबर 1663 – 21 अप्रैल 1736) आस्ट्रिया का फील्ड मार्शल और महान्‌ राजनीतिज्ञ था।

परिचय

यूजेन का जन्म पेरिस में हुआ था। वह सवाय के यूजेन मॉरिस का पाँचवाँ लड़का था। फ्रांस के राज्य दरबार में अपनी माता के विरोध के कारण उसने आस्ट्रिया की सेना में नौकरी कर ली। १६८३ में वियना के घेरे और तुर्क विरोधी अभियान में उसको बहुत ख्याति मिली। आस्ट्रिया की सेना के सेनापति के रूप में १६९७ में उसने तुर्कों को बुरी तरह पराजित किया। १७०१ और १७०२ में इटली के अभियान के बाद स्पेन के उत्तराधिकार युद्ध में उसने मित्र सेनाओं का संयुक्त सेनापतित्व किया। ३ अगस्त १७०४ को तूरिन युद्ध में उसकी सैन्य शक्ति का अद्भुत परिचय मिला। १७१६ और १७१७ के तुर्क विरोधी अभियान में भी उसे बहुत बड़ी सफलता मिली। बाद में अपनी प्रतिभा के बल पर ही वह सम्राट् चार्ल्स षष्ठ का राजनीतिक सलाहकार बना।
यूजेन एक महान्‌ योद्धा और उच्च कोटि का सैनिक अभियान संचालक था। वह कला का संरक्षक और विद्वानों का मित्र था। २१ अप्रैल १७३६ को अविवाहित अवस्था में उसकी मृत्यु विएना में हुई।
चित्रालेख

चित्रालेख या ग्राफ़िक्स ऐसे दृश्य प्रदर्शन को कहते हैं जो किसी दीवार, कपड़े, काग़ज़, पत्थर, कंप्यूटर स्क्रीन या अन्य सतह पर ज्ञान, मनोरंजन, सन्देश, मार्गदर्शन, पहचान या अन्य किसी ध्येय से बनाया गया हो। इसके उदहारण लिखाई, फ़ोटो, चित्र, अंक, अक्षर, इत्यादि हैं। चित्रालेख में अक्सर लिखाई, चित्र, रंगों और अन्य तत्वों को मिलाया जाता है। मानवों में यह क्षमता है कि वे चित्रलेखों को देखकर उन से अर्थ भाप पाते हैं। इस प्रक्रिया पर लक्षण-विज्ञान में अध्ययन किया जाता है।

अन्य भाषाओँ में

चित्रालेख को अंग्रेज़ी में "ग्राफ़िक्स" (graphics) कहा जाता है, जो यूनानी भाषा के मूल "ग्राफ़िकोस" (γραφικός) से लिया गया है। लक्षण-विज्ञान को अंग्रेज़ी में "सॅमियॉटिक्स" (semiotics) कहा जाता है।

चित्रालेख और संस्कृति

चित्रालेख को विज्ञान की तरह अध्ययन करने वाले विद्वानों ने पाया है कि किसी भी क्षेत्र में प्रचलित चित्रालेख का सामाजिक, राजनैतिक और सांस्कृतिक व्यवस्था पर गहरा प्रभाव पड़ता है। यह इसलिए हैं क्योंकि मनुष्य अपने वातावरण के बारे में बहुत सी जानकारी चित्रालेखों के ज़रिये प्राप्त करते हैं। किसी भी इलाक़े की संस्कृति का एक बड़ा हिस्सा वहाँ पाए जाने वाले चित्रालेख में सुरक्षित होता है। जापान का अध्ययन करने वाले विद्वानों ने अक्सर वहाँ के अनूठे चित्रालेख का वर्णन किया है, जिसमें सफ़ाई और दबे हुए रंगों के प्रयोग से सौन्दर्य, प्रबंध और शान्ति का वातावरण पैदा करनी की कोशिश की जाती है। समाजशास्त्रियों (सोशियॉलॉजिस्टों) ने देखा है कि सामाजिक या सांस्कृतिक बदलाव में अक्सर चित्रालेख की बड़ी भूमिका होती है। उदाहरण के लिए बीसवीं शताब्दी के अंत में बहुत से बुद्धिजीवियों को पश्चिमी सभ्यता कुछ अधिक अनुशासित लगी और उन्होंने "पंक चित्रालेख" को जन्म दिया, जिसमें अव्यवस्थित और कभी-कभी डरावने, चिह्नों और चित्रों द्वारा इस अनुशासन में कुछ खुलापन पैदा करने का प्रयत्न किया गया।
लोक कथा

लोक कथाएँ किसी समाज /सभ्यता  की वे कथाएँ हैं जो की मौखिक तौर पर उस समाज / सभ्यता में एक पीढ़ी से दूसरी पीढ़ी तक जाती हैं | ये कथाएँ किसी समाज/जाति/संप्रदाय/सभ्यता के किसी प्रसिद्ध व्यक्ति की होती हैं या केवल आम कथाएँ किसी सामान्य व्यक्ति की | इन कथाओं का मुख्य उद्देश्य सभ्यता /समाज के ज्ञान, समझ, नैतिक मूल्यों और जानकारी को पीढ़ी दर पीढ़ी आगे पहुंचाना होता है | हर देश में अलग अलग तरह की लोक कथाएँ मौजूद हैं जिनसे ज्ञान और समझ को आगे बढ़ाया जाता है , चूंकि हर प्रदेश का वातावरण , बौद्धिक विकास,और पर्यावरण अलग अलग होता है अतः उसी प्रकार से उन कथाओं में बदलाव समभाव है | कई बार एक ही तरह की कथाएँ अलग अलग क्षेत्र में अलग अलग नामों से भी प्रचलित हो जाती है , क्यूकी कई यात्री वे कथाएँ अपने सुनकर समझकर अपने साथ ले जाते हैं और अपने समाज में पहुँचकर उसे अपने आम बोलचाल के तरीके से प्रदर्शित करते हैं , जिससे की एक ही कहाँ अलग अलग क्षेत्रों में मिलती है |

भारतीय लोक कथाएँ

भारत में प्रचलित अनेक भाषाओं और विविधताओं के चलते कई प्रकार की लोक कथाएँ मौजूद है, जो हर क्षेत्र के हिसाब से अलग तरह से प्रदर्शित की जाती हैं , परंतु उनमे से कुछ खास पंचतंत्र , अकबर और बीरबल की कहानियाँ , मुल्ला नसीरुद्दीन की कहानिया , हितोपदेश आदि प्रमुख हैं |

अन्य प्रयोग

लोक कथाओं का हालिया प्रयोग बच्चों को रात को कहानी सुनने के अलावा प्रारंभिक शिक्षा के विद्यार्थियों की पाठ्यपुस्तकों में भी किया जाता है, जिससे की बाल मन में ज्ञान का संचार आसान और सुचारु रूप से हो सके | इन कथाओं का हालिया प्रयोग shiksha
साइगा

शरीर

साइगा अपने विचित्र नाक के लिए जाना-पहचाना जाता है। यह नाक लचकीला और ज़रा लटका हुआ होता है और अंग्रेज़ी में इसे लातिनी भाषा के 'प्रोबोसिस' (probosis) शब्द से बुलाया जाता है। साइगा अपने कंधे पर ६० से ८० सेमी (१ फ़ुट १० इंच से २ फ़ुट ७ इंच) लम्बा होता है। इसका वज़न ३६ से ६३ किलोग्राम होता है। यह ६ से १० साल जीता है। जहाँ बहुत से हिरणों के सींग खोखले होते है, वहाँ ऐंटिलोपिनाए उपपरिवार के सदस्यों के सींगों के अन्दर हड्डी होती है और साइगा में भी ऐसा ही है। नरों का आकार मादाओं से बड़ा होता है और अक्सर केवल नरों के ही सींग होते हैं। चीनी पारंपरिक चिकित्सा में इनके सींगों का प्रयोग किया जाता है इसलिए शिकार होने से यह जाति और भी ख़तरे में है।

रहन-सहन

साइगा यूरेशिया के महान शुष्क स्तेपी के घासीय मैदानों में बड़े झुंडों में रहते हैं और वहाँ उगने वाले पहुत से पौधे खाते हैं। इनमें वे कुछ ऐसे भी पौधे खाकर हज़म करने में सक्षम हैं जो अन्य जातियों के लिए ज़हरीले होते हैं। साइगा में लम्बे फ़ासलों को तय करने और नदियों को तैरकर पार करने की क्षमता है लेकिन यह पत्थरीले क्षेत्रों और खाइयों-पहाड़ों से दूर रहते हैं। इनकी युग्मन (ब्याहने की) ऋतू नवम्बर में शुरू होती है और नर आपस में मादाओं के लिए लड़ते हैं। जीतने वाले नर को ४ से ५० मादाओं का दस्ता मिल जाता है। बसंत में मादाओं के बछड़े होते हैं और देखा गया है कि दो-तिहाई माताओं में दो बछड़े जन्मते हैं।
मिश्रित अर्थव्यवस्था

इतिहास

बाजार  के पास खुद को सही करने के गुण और एडम स्मिथ के अदृश्य हाथ वाली अर्थव्यवस्था को 1929 की आर्थिक महामंदी में बड़ा झटका लगा । अमेरिका ही नही पश्चिम यूरोप के कई देशो को भी अपने चपेट में ले लिया था। जिसके चलते भारी बेरोजगारी, माँग और आर्थिक गतिविधियों में कमी और उधोग- धंधों पर ताला बंदी की स्तिथि उत्पन्न हो गयी थी।
इन समस्याओं से स्मिथ के विचार उबरने में नाकाम रहे।ऐसे समय मे एक नए नजरिये ने जन्म लिया ,जो मशहूर किताब (द जनरल थ्योरी ऑफ एम्प्लॉयमेंट, इंटरेस्ट और मनी )1936 में शामिल है।
इसे देने वाले मशहूर ब्रिटिश अर्थशास्त्री एवं कैम्ब्रिज यूनिवर्सिटी के प्रोफेसर जॉन मेनार्ड केंस (1883-1946) थे।

कई अर्थशास्त्रियों ने मिश्रित अर्थव्यवस्था की संकल्पना के वैधता को प्रश्न किया है जब उसे समाजवाद और पूंजीवाद का मिश्रण कहा जाता है।
अपने प्रसिद्ध रचना Human Action में, लडविग वॉन मिसेस ने वाद किया था कि समाजवाद और पूंजीवाद का मिश्रण कभी नहीं हो सकता है- या तो बाज़ार तर्क या आर्थिक योजना एक अर्थव्यवस्था पर हावी होनी चाहिए। मिसेस ने विस्तृत किया कि एक पूंजीवादी मार्केट अर्थव्यवस्था कई राज्य रन या राष्ट्रीयकृत उद्यमों से नीहित है, भले ही उस प्रदर्शन से इस बात पर सविस्तार , एक अर्थव्यवस्था को "मिश्रित " नहीं बना सकता है। इस तरह के संगठनों के अस्तित्व को मार्केट अर्थव्यवस्था के मौलिक विशेषताओं को बदला नहीं जा सकता। ये सार्वजनिक उद्यमों अभी भी बाजार मे स्वामित्व संप्रभुता के अधीन होगा , (कम से कम लागत कम करने की कोशिश), बाजार के माध्यम से पूंजी असबाब प्राप्त करने के लिए लाभ को अधिकतम करने का प्रयास किया है, और आर्थिक गणना के लिए मौद्रिक लेखांकन का उपयोग किया है। मार्क्सवादी सिद्धांतकारों भी समाजवाद और पूंजीवाद के बीच एक " बीच का रास्ता " के रूप में एक मिश्रित अर्थव्यवस्था की व्यवहार्यता के ऊपर विवाद करते हैं। 
इस परिप्रेक्ष्य में , चाहे उद्यम स्वामित्व हो, या तो मूल्य और पूंजी का संचय की पूंजीवादी व्यवस्था से अर्थव्यवस्था को चलाता है या कॉनशीअस योजना और मूल्यांकन की गैर- मौद्रिक रूपों अंततः अर्थव्यवस्था को चलाता है। इसलिए वे पूंजी संचय के आधार पर काम करते हैं क्योंकि पश्चिमी दुनिया में प्रचलित "मिश्रित अर्थव्यवस्थाओं ", के बाद ग्रेट डिप्रेशन से , अभी भी कार्यात्मक पूंजीवादी हैं।
रमण महर्षि

परिचय

वकील सुंदरम्‌ अय्यर और अलगम्मल को 30 दिसम्बर 1879 को तिरुचुली, मद्रास में जब द्वितीय पुत्ररत्न की प्राप्ति हुई तो उसका नाम वेंकटरमन रखा गया। रमण की प्रारंभिक शिक्षा तिरुचुली और दिंदिगुल में हुई। उनकी रुचि शिक्षा की अपेक्षा मुष्टियुद्ध व मल्लयुद्ध जैसे खेलों में अधिक थी तथापि धर्म की ओर भी उनका विशेष झुकाव था।
लगभग 1895 ई. में अरुचल (तिरुवन्नमलै) की प्रशंसा सुनकर रामन अरुंचल के प्रति बहुत ही आकृष्ट हुए। वे मानवसमुदाय से कतराकर एकांत में प्रार्थना किया करते। जब उनकी इच्छा अति तीव्र हो गई तो वे तिरुवन्नमलै के लिए रवाना हो गए ओर वहाँ पहुँचने पर शिखासूत्र त्याग कौपीन धारण कर सहस्रस्तंभ कक्ष में तपनिरत हुए। उसी दौरान वे तप करने पठाल लिंग गुफा गए जो चींटियों, छिपकलियों तथा अन्य कीटों से भरी हुई थी। 25 वर्षों तक उन्होंने तप किया। इस बीच दूर और पास के कई भक्त उन्हें घेरे रहते थे। उनकी माता और भाई उनके साथ रहने को आए और पलनीस्वामी, शिवप्रकाश पिल्लै तथा वेंकटरमीर जैसे मित्रों ने उनसे आध्यात्मिक विषयों पर वार्ता की। संस्कृत के महान्‌ विद्वान्‌ गणपति शास्त्री ने उन्हें 'रामनन्‌' और 'महर्षि' की उपाधियों से विभूषित किया।
1922 में जब रमण की माता का देहांत हो गया तब आश्रम उनकी समाधि के पास ले जाया गया। 1946 में रमण महर्षि की स्वर्ण जयंती मनाई गई। यहाँ महान्‌ विभूतियों का जमघट लगा रहता था। असीसी के संत फ्रांसिस की भाँति रामन सभी प्राणियों से - गाय, कुत्ता, हिरन, गिलहरी, आदि - से प्रेम करते थे।
14 अप्रैल 1950 की रात्रि को आठ बजकर सैंतालिस मिनट पर जब महर्षि रमण महाप्रयाण को प्राप्त हुए, उस समय आकाश में एक तीव्र ज्योति का तारा उदय हुआ एवं अरुणाचल की दिशा में अदृश्य हो गया।
उदर

उदर (abdomen), जिसे अनौपचारिक रूप से कभी-कभी पेट भी कह दिया जाता है, मानव और कुछ अन्य कशेरुकी प्राणियों में शरीर के आगे का छाती और कूल्हा के बीच का हिस्सा होता है। उदर में शरीर के अन्दर उदर गुहा कहलाने वाली एक शारीरिक गुहा स्थित होती है, जिसमें आमाशय (पेट), यकृत, पित्ताशय (गॉलब्लैडर), तिल्ली, अग्न्याशय (पैनक्रिया), आँते (क्षुद्रांत्र और बृहदान्त्र दोनों), गुर्दे और अधिवृक्क ग्रंथि जैसे महत्वपूर्ण अंग स्थित होते हैं।
रुथेनियम टेट्राक्साइड

रुथेनियम टेट्राक्साइड एक अकार्बनिक यौगिक है।
डी 3 (डिजिटल डिफ्रेक्शन डायग्नोसिस)

परिचय

कैंसर की जांच के लिए शोधकर्ताओं ने स्मार्ट फोन आधारित डिजिटल डिफ्रेक्शन डायग्नोस सिस्टम खोजा है।

विस्तार

संयुक्त राज्य अमेरिका (यूएस) स्थित मैसाचुसेट्स जनरल हॉस्पिटल (एमजीएच) के शोधकर्ताओं ने स्मार्ट फोन आधारित उपकरण विकसित किया है, जिसे डी 3 (डिजिटल डिफ्रेक्शन डायग्नोसिस) सिस्टम नाम दिया गया। यह कैंसर से जुड़े ट्यूमर की जांच के लिए सही मॉलेक्यूलर का पता लगाता है।
इस खोज के बारे में अप्रैल 2015 के दूसरे सप्ताह में एक शोध पत्र में जानकारी प्रकाशित की गयी, जिसका शीर्षक था, डिजिटल डिफ्रेक्शन एनालिसिस इनेबल्स लो कॉस्ट मॉलिक्यूलर डाग्नोस्टिक ऑन ए स्मार्ट फोन। शोध पत्र का प्रकाशन प्रोसीडिंग्स ऑफ द नेशनल एकेडमी ऑफ साइंसेज (पीएनएएस) ऑनलाइन जर्नल में किया गया।
म्यूऑन

म्यूऑन एक मूलभूत कण है। इसका प्रतीक चिह्न &muon; है। इसका आवेश इकाई (e) होता है अर्थात इलेक्ट्रॉन के समान होता है। विद्युतणु की भाँति यह कण भी लेप्टॉनों की श्रेणी में आता है। इसका द्रव्यमान 105.7 Mev/c² है। इसका प्रचक्रण 1/2 होता है। आवेश के कारण यह दो फ्लेवर के साथ पाया जाता है जो एक दूसरे के प्रतिकण होते हैं अर्थात म्यूऑन (μ−) एवं प्रतिम्यूऑन (त्रुटि! कोई चिन्ह नहीं मिला)।
म्यूऑन लेप्टॉन श्रेणी में आता है अतः यह दुर्बल अन्योन्य क्रिया में भाग लेता है। चूँकि यह एक आवेशित कण है अतः विद्युत चुम्बकीय अन्योन्य क्रियाओं में भी भाग लेता है।
जार्ज ग्रेनविल

जार्ज ग्रेनविल जो इंग्लैंड के प्रधानमन्त्री रह चुके है।
प्रसुप्त ज्वालामुखी

प्रसुप्त ज्वालामुखी अर्थात Dormant Volcano  में उद्गार के पश्चात पुनः उद्गार की संभावना नही रह जाती, किन्तु अचानक ही उनसे पुनः उद्गार हो जाते है। ऐसे ज्वालामुखीयों के बारे में अभी ज्यादा जानकारी नही मिल पायी है।
इटली का विसूवियस ऐसे ज्वालामुखी का प्रमुख उदाहरण है। विसूवियस का प्रथम उद्गार ७९ई• में हुआ था।
इस ज्वालामुखी का प्रथम सर्वेक्षण प्लिनी महोदय ने किया था। इसी कारण इन ज्वालामुखीयों को प्लिनियन ज्वालामुखी  (Plinian eruptions) कहते है।
प्रोफ़ेसर

कॉलेज (महाविद्यालय) के वरिष्ट अध्यापक को सामान्य रूप से प्रोफ़ेसर कहते हैं। पर किसी महाविद्यालय के सभी आचार्य पदभार के रूप से प्रोफ़ेसर नही होते। इनमें से कुछ रीडर, कुछ लेक्चरर, कुछ एसोसिएट प्रोफ़ेसर तथा कुछ एसिस्टेंट प्रोफेसर होते है। भारत की शिक्षा प्रणाली के तहत उपरोक्त सभी पद वरीयता की दृष्टि से प्रोफ़ेसर से नीचे होते हैं।
चुंबक चिकित्सा

सार्वदैहिक प्रयोग

इस के अनुसार उत्तरी ध्रुव तथा दक्षिणी ध्रव वाले चुम्बकों का एक जोड़ा लेकर शरीर के विद्युतीय सहसंबंध के आधार पर सामान्यतया उत्तरी ध्रुव वाले चुम्बक का प्रयोग शरीर के दाएँ भागों पर, आगे की ओर व उत्तरी भागों पर किया जाता है, जबकि दक्षिणी ध्रुव वाले चुम्बक का प्रयोग शरीर के बाएँ भागों पर, पीठ पर तथा निचले भागों पर किया जाता है।
यह अटल नियम चुम्बकों के सार्वदैहिक प्रयोग पर ही लागू होता है, जबकि स्थानिक प्रयोग की अवस्था में रोग संक्रमण, दर्द, सूजन आदि पर अधिक ध्यान दिया जाता है। उत्तम परिणाम हासिल करने के लिए जब रोग अथवा उसका प्रसार शरीर के ऊपरी भाग अर्थात्‌ नाभि से ऊपर हो तो चुम्बकों को हथेलियों पर लगाया जाता है, जबकि शरीर के निचले भागों अर्थात्‌ नाभि से नीचे विद्यमान रोगों में चुम्बकों को तलवों में लगाया जाता है।

स्थानिक प्रयोग

इसमें चुम्बकों को उन स्थानों पर लगाया जाता है, जो रोगग्रस्त होते हैं, जैसे- घुटना और पैर, दर्दनाक कशेरुका, आँख, नाक आदि। इनमें रोग की तीव्रता तथा रूप के अनुसार एक, दो और यहाँ तक कि तीन चुम्बकों का प्रयोग भी किया जा सकता है।
जैसे घुटने तथा गर्दन के तेज दर्द में दो चुम्बकों को अलग-अलग घुटनों पर तथा तीसरे चुम्बक को गर्दन की दर्दनाक कशेरुका पर लगाया जा सकता है। इस प्रयोग विधि की उपयोगिता स्थानिक रोग संक्रमण की अवस्था में भी होती है। अँगूठे में तेज दर्द होने जैसी कुछ अवस्थाओं में कभी-कभी दोनों चुम्बकों के ध्रुवों के बीच अँगूठा रखने से तुरंत आराम मिलता है।
कामुती सौर ऊर्जा परियोजना

कामुती सौर ऊर्जा परियोजना तमिलनाडु के कामुती में कार्यरत विश्व की सबसे बड़ी सौर ऊर्जा परियोजना है। इसका निर्माण अडाणी पॉवर ने किया है।
संयुक्त राष्ट्र सुरक्षा परिषद चुनाव, २०१३

अफ्रीकी समूह

 चाड
 नाईजीरिया
 गैम्बिया — नाम वापस लिया

लातिन अमेरिकी और कैरेबियाई समूह

 चिली

एशिया-प्रशान्त समूह

 सऊदी अरब — निर्वाचित होने के बाद नाम वापस लिया।

पूर्वी यूरोपीय समूह

 जॉर्जिया — कूटनीतिक और आर्थिक कारणों से 30 अप्रैल 2013 को नाम वापस लिया
 लिथुआनिया

परिणाम

वहाँ मतदान के प्रत्येक खंड में उपयोग हेतु 191 मतपत्र थे।
मानशंकर निनामा

मानशंकर निनामा बांसवाड़ा लोक सभा निर्वाचन क्षेत्र से १६वीं लोकसभा में भाजपा सांसद हैं।
प्रमाणित वित्तीय नियोजक (सर्टिफाइड फाइनेंशियल प्लानर)

प्रमाणित वित्तीय नियोजक (CFP) पद, वित्तीय नियोजकों के लिए एक पेशेवर प्रमाणपत्र है जिसे संयुक्त राज्य अमेरिका में सर्टिफाइड फाइनेंशियल प्लानर बोर्ड ऑफ स्टेंडर्ड्स इंक (CFP बोर्ड); कनाडा में फाइनेंशियल प्लानर्स स्टेंडर्ड्स काउंसिल; और संयुक्त राज्य अमेरिका के बाहर CFP प्रमाणन प्रदान करने वाली अंतर्राष्ट्रीय संस्था फाइनेंशियल प्लानिंग स्टेंडर्ड्स बोर्ड (FPSB) से संबद्ध 18 अन्य संगठनों द्वारा प्रदान किया जाता है।
पद को उपयोग करने का अधिकार प्राप्त करने के लिए उम्मीदवार को शिक्षा, परीक्षण, अनुभव और नैतिक आवश्यकताओं को पूरा करने के साथ-साथ प्रमाणन शुल्क का भुगतान भी करना होता है।. यह जानकारी विशेष रूप से संयुक्त राज्य अमेरिका में CFP प्रमाणीकरण से संबंधित है। ब्रिटेन में वित्तीय नियोजकों के लिए CFP लाइसेंस, इंस्टिट्यूट ऑफ फाइनेंशियल प्लानिंग की सदस्यता के माध्यम से उपलब्ध होता है।

परीक्षा

CFP प्रमाणन परीक्षा एक 10 घंटे की बहु-विकल्प (मल्टिपल चॉईस) परीक्षा है, जो एक चार घंटे के सत्र (शुक्रवार दोपहर) तथा दो तीन घंटे के सत्रों (शनिवार) में विभाजित होती है। परीक्षा में तीन बड़ी समस्याओं को शामिल किया जाता है जिसका उद्देश्य वित्तीय नियोजन स्थितियों में छात्र द्वारा उपर्युक्त क्षेत्रों में अपने ज्ञान को लागू करने की क्षमता का आकलन करना होता है। इस परीक्षा को 1993 में एक आवश्यकता के रूप में लागू किया गया, उस समय परीक्षा पास किये बिना ही CFP बना दिया जाता था।

नैतिकता और सतत शिक्षा

इसके अंतिम घटक हैं, नैतिकता और सतत शिक्षा संबंधी आवश्यकताएँ. छात्रों और प्रमाणित व्यक्तियों के लिए CFP बोर्ड की नैतिकता और पेशेवराना दायित्व की संहिता (कोड) तथा वित्तीय नियोजन के अभ्यास मानकों का पालन करना आवश्यक होता है। पंजीकृत निवेश सलाहकारों के लिए, निवेश की उचित देखभाल करना एक क़ानूनी/नैतिक कर्त्तव्य होता है। CFP बोर्ड के पास उन्हें अपने अनुशासनात्मक नियमों और प्रक्रियाओं के माध्यम से लागू करने का अधिकार है।
प्रमाणीकरण बनाए रखने के लिए, लाइसेंस धारकों के लिए प्रत्येक दो वर्षों में लाइसेंस शुल्क का भुगतान करने के अतिरिक्त सतत शिक्षा की कुछ आवश्यकताओं को निरंतर पूरा करते रहना भी आवश्यक होता है।
नाइट्रीकरण

नाइट्रीकरण जैव रासायनिक क्रिया है, इसमें अमोनिया के आक्सीकरण से नाइट्राइट एवं नाइट्रेट बनते हैं। यह नाइट्रोजन चक्र की एक महत्वपूर्ण अवस्था है। सर्वप्रथम नाइट्राइट जीवाणु नाइट्रोसोमोनास एवं नाइट्रोकॉकस अमोनिया का ऑक्सीकरण नाइट्राइट (NO2) में करते हैं। उसके पश्चात नाइट्रेट जीवाणु-नाइट्रोबैक्टर नाइट्राइट का परिवर्तन नाइट्रेट में करते हैं। यह नाइट्रेट फिर पादपों द्वारा भूमि से जड़ों द्वारा अवशोषित कर लिया जाता है और इस प्रकार नाइट्रोजन आहार शृंखला में प्रवेश करता है।
नाइट्रीकरण की क्रिया दो समूह के जीवों द्वारा होती है, अमोनिया का आक्सीकरण करने वाले जीवाणु तथा अमोनिया का आक्सीकरण करने वाले आर्किया